《玉堂对菊》
明代·郑一统

簇簇金丛向彩栏，二林偏喜壮奇观。新枝却带三秋露，晚节那惊九月寒。

盈把任从陶令醉，落英何但楚人餐。托根还是清华地，毕竟芬芳到玉銮。

作者简介：郑一统，字朝庆，号紫坡、碧河。揭阳人。明世宗嘉靖十四年（一五三五）进士，选翰林院庶吉士，授编修。以父丧归，嘉靖二十一年起复，寻卒。清康熙《潮州府志》卷九上有传。